Gandia se suma al Dia Nacional de les Llengües de Signes
12 juny 2025

## Gandia se suma al Dia Nacional de les Llengües de Signes12 juny 2025Última actualització: 12 juny 2025

![](../gestion/img/8bf2d5913dcdbf4f1c753cd565c1c09344bf9f1437b6f314df6436d66e62138b.jpg)  
  

**Gandia ha celebrat aquest migdia un acte amb motiu del Dia Nacional de les Llengües de Signes, on han participat integrants de l'Associació de Persones Sordes de Gandia (APESORGA).**  
L'acte ha consistit en la lectura d'un manifest on s'ha destacat la importància d'estes llengües per a garantir els drets, llibertats i la participació igualitària de les persones sordes i sordcegues.  
Les llengües de signes són llengües naturals que sorgixen de la interacció entre biologia i cultura, i exercixen un paper clau en la comunicació, el pensament i la integració social.

  
Des del seu reconeixement legal en la Llei 27/2007 a nivell estatal, i la seua inclusió en l'article 13.4 de l'Estatut d'Autonomia en la Comunitat Valenciana, s'ha avançat en la seua promoció i protecció.A  Gandia, es subratlla el compromís local amb la llengua de signes, reforçat pels acords de l'Ajuntament des de 2007.

  
El periodista Xavi Blasco ha sigut l'encarregat de llegir el document, que ha incidit en la necessitat de continuar impulsant mesures que asseguren la igualtat i visibilitat de la llengua de signes en tots els àmbits, i ha reconegut el paper fonamental de l'Associació de Persones Sordes de Gandia “La Safor” en la defensa i preservació d'esta llengua com a part del patrimoni comú.  
Finalment, José Manuel Prieto, alcalde de Gandia, acompanyat per altres membres de la corporació municipal i representants de l'entitat, van ser els encarregats de desplegar una bandera commemorativa al balcó de l'Ajuntament.

D'altra banda, l'associació va celebrar el passat dissabte 7 de juny la V edició del Torneig amistós de petanca i jocs recreatius. Una iniciativa que va comptar amb la participació d'equips de petanca d'altres comunitats autònomes i on els participants van gaudir d'una jornada d'esport i joc.

[Twittear](https://twitter.com/share)